Plouarzhel

Plouarzhel (distaget [plu.ˈar.zɛl]) a zo ur gumun eus Bro-Leon e kanton Lokournan, e departamant Penn-ar-Bed, e gwalarn Breizh. Douaroniezh War lez an Aber Ildud emañ Plouarzhel. Brezhoneg Ya d'ar brezhoneg D’ar 4 a viz Gouere 2005 e oa bet votet ar garta Ya d'ar brezhoneg gant kuzul-kêr ar gumun. Deskadurezh E distro-skol 2024 e oa 85 skoliad enskrivet er c'hlasoù divyezhek (25,2 % eus skolidi ar gumun evit a sell ouzh ar c'hentañ derez). Istor Dispac'h Gall Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person Jean Pédel hag ar c'hure Jacques Lanuzel. XXvet kantved Brezel-bed kentañ Mervel a reas 109 gwaz eus ar gumun abalamour d'ar brezel, eleze 4,12% ag ar boblañs hervez an niveradeg bet graet e 1911. Eil brezel-bed Mervel a reas 30 den ag ar gumun abalamour d'ar brezel. Nijerezioù ar Royal Air Force (aerlu ar Rouantelezh-Unanet) kouezhet e Plouarzhel: d'ar 14 a viz Meurzh 1941 ur Blenheim marilhet V5399 ha kodet PZ-G eus an 53th Squadron; lazhet e voe he zri nijour, douaret int e bered kumun Lokournan; d'ar 4 a viz Meurzh 1941 e voe tro un nijerez Hampden marilhet AD738 ha kodet ZN-? eus ar 106th Squadron; lazhet e voe he fevar nijour, douaret int e bered kumun Lokournan ivez. Nijerezioù an United States Army Air Forces kouezhet e Plouarzhel: d'ar 16 a viz Ebrel 1943 ur c'harr-nij B-24D-15-CO (anvet "Liberty Lass", marilhet 41-23732 ha kodet YM-B) gant dek milour en e vourzh; seizh anezhe a voe lazhet (daou anezhe a zo douaret er Brittany American Cemetery e Montjoie-Saint-Martin), an tri all a voe tapet gant an Alamaned; d'ar 26 a viz Eost 1944 ur c'harr-nij P-47D-16-RE (marilhet 42-76154, 362vet FG, 378 vet FS); e leviour a varvas, douaret eo er Brittany American Cemetery e Montjoie-Saint-Martin e Bro-C'hall. Brezelioù didrevadennañ Brezel Aljeria Lazhet e voe ur c’harter-mestr er morlu gall eus ar gumun d’an 30 a viz Meurzh 1958 en Oued Saftar (departamant Tlemcen). Monumantoù ha traoù heverk Maen-hir Kerloaz: gant e 9,50 m a uhelder eo ar brasañ peulvan en e sav dre ar bed. Chapel Sant Alar. Maner Kervatouz. Tour-tan Trezian. Kouldri Lahalla. Monumant ar re varv er vered, damzrailhet ha disakret e voe gant an Alamaned e 1943; luc’hskeudenn. Plakennoù ar re varv en an iliz katolik, luc’hskeudennoù. Emdroadur ar boblañs abaoe 1962 Niver a annezidi Melestradurezh Tud Tud bet ganet eno 1847 : Frañsez-Mari ar C'hozh, troour brezhonek. 1877 : Yann-Vari Perrot, beleg ha stourmer Tud marvet eno Kristof Jezegoù, skrivagner brezhonek ha beleg katolik, d'an 11 a viz Even 1953. Gevelliñ An Clochán (Clifden) (Iwerzhon) abaoe 2012 Liammoù diavaez (fr) lec’hienn ar gumun (fr) Trezianiz (diwar-benn Trezien, ul lodenn eus Plouarzhel) (br) Plouarzhel war lec'hienn Geobreizh Notennoù ha daveoù